Ilgio ežero salos

Ilgio ežero salos – valstybės saugomas hidrografinis gamtos paveldo objektas. Salos yra Ilgio ežere Plungės raj., Platelių sen, Žemaitijos nacionalinio parko teritorijoje. Salos 2007 m. liepos 25 d. įregistruotos į Saugomų teritorijų valstybės kadastrą. Geografija Tai dvi nedidelės bevardės pelkėtos salos palyginti nedideliame, 2 km ilgio ir iki 1 km pločio, Ilgio ežere. Priklauso Telšių miškų urėdijos Beržoro girininkijos (30 kv. 28 skl.) teritorijai. Jų bendras plotas yra 0,1082 ha. Didesnioji sala yra pailgos formos, besidriekianti vakarų-rytų kryptimi. Ilgis – 50 m, o didžiausias plotis – 5 m. Antroji sala yra rytinėje ežero dalyje, siaura, vos 2 m pločio. Salos tinka perėti vandens paukščiams. Salų koordinatės: 56°00′31″š. pl. 21°49′08″r. ilg. – didesnioji sala. 56°00′22″š. pl. 21°49′53″r. ilg. – mažesnioji sala. Šaltiniai Nuorodos Saugomų teritorijų valstybės kadastras Archyvuota kopija 2021-01-26 iš Wayback Machine projekto. Žemaitijos NP gamtos paveldo objektai Archyvuota kopija 2011-10-29 iš Wayback Machine projekto.